@Søren Lund. Hånden på hjertet. Tror du selv på at, der stort set kun sælges elbiler om 10 år.

Dan - det har jeg jo ikke påstået.

Jeg hverken kan eller vil udtale mig om hvorvidt andelen er 95, 90, 50 eller 25% om 10 år - da ingen af os jo ved, hvordan verden ser ud om 10 år - ligesom de færreste af os knapt nok anede, at der var noget der hed Tesla, for 10 år siden - og at de i dag har startet en produktion af 500.000 elbiler/år, samt præsenteret en langturslastbil på batteri, som kan matche diesellastbiler, både på trækkeevne og omkostninger.

Det er mindre end 2 år siden, at undertegnede "jubeloptimist" selv kom for skade at udelukke at sådanne lastbiler blev en realistisk mulighed, indenfor det næste årti eller to - så jeg er holdt op med at spå om hvordan el-bilindustrien ser - eller ikke ser ud - ud om 10 år.

Du udelukker derimod kategorisk, med ordet "utopi", at det kan blive 95% og antyder at over 50% ligefrem skulle være realistisk.

Derfor spørger jeg nysgerrigt ind til din konkrete viden, som gør at du kan forudse sådanne grænser (???)

Især fordi jeg selv, som jubeloptimist og professionelt beskæftiget med udvikling af li-ion-batterier (E-PTO) til lastbiler, blev taget så eftertrykkeligt på sengen?

At det indebærer tal, der ser meget store ud, sammenlignet med i dag, gør jo ikke sagen til utopi.

I min verden, er det primært efterspørgsel, der driver den slags udvikling. Hvis efterspørgslen er klart og tydeligt tilstede, så tager det ikke 10 år at opbygge den forsyningslinje, der skal opfylde den.

Gigafactory, med en kapacitet på 35 GWh, kræver en investering på ca 5 mia $, hvoraf Panasonic rejste de 3,85 mia $ ved et enkelt bond sale!

Det er ligefrem småpenge, ved siden af de 40 mia $ som VW annoncerede i November!

3,85 mia $ er ca 6% af Panasonic's årlige omsætning, så de har i princippet intet problem i at investere et sådant beløb, hvert eneste år, hvis efterspørgslen på elbiler sikrer en attraktiv forrentning - og Panasonic udgør sandsynligvis højest 10% af de samlede investorer, der har indlysende interesse i det.

Allerede her har du et investeringspotentiale på 50 x Gigafactory, på kun 5 år, og de konkrete planer er allerede nu omkring 10 x Gigafactory i 2021.

50 x Gigafactory på 5 år, svarer altså til investeringer i omegnen af 50 mia $/år.

Til sammenligning investeres der for 873 mia $/år i olieindustrien (IEA 2015) - primært for at forsyne verdens nuværende personbil-flåde. Hovedparten af disse penge, bliver med andre ord betalt af verdens bilejere - som pludselig ikke længere betaler, hvis de vælger biler med batteri i stedet.

Hvis produktet er tilstede, til den rigtige pris, kan dette i princippet gå ligeså stærkt, som da folk pludselig kun ville købe smartphones frem for traditionelle mobiler med knapper og lille display.

Flere af de store, herunder Samsung, LG, HTC og Sony, indså hurtigt hvad det indebar, og hvad de skulle investeri, hvis ikke de ville køres over af Apple - men Nokia tøvede, så de gik fra at være markedets absolut førende mobil-producent, til nærmest forsvinde, på kun 3 år!

De selskaber, der tøver for længe, med at indse at hvad elbiler er på vej til at gøre ved olieindustrien og fossilbilerne, risikerer præcis samme skæbne som Nokia, måske blot på 10 år i stedet for 3 år.

Så selvom Exxon ikke bryder sig om at erkende det, så kunne det jo meget vel tænkes at en meget stor del af investeringerne i de kommende batterifabrikker, netop bliver taget fra de hidtidige investeringer i olie på 873 mia $/år.

10-15% af disse olie-investeringer, er jo nok til at bygge en komplet forsyningskæde til 90 mio elbiler/år på kun 5 år - hvorefter 70-80% af al nutidig olieproduktion pludselig er irrelevant!

Så spørgsmålet er i min verden kun hvad der pt mangler, før efterspørgslen svinger fra primært fossil-biler til primært batteribiler.

Har du selv et bud på det?

Sammenligningen mellem Tesla 3 og BMW 3, mener jeg selv giver et vink med en vognstang om, hvor vi er pt.

At vi er her nu, skyldes alene at kapaciteten af nye elbilbatterier, er vokset fra 2,4 GW i 2011 til 21 GW 2016, hvilket stort set har halveret prisen på batterier.

Så fra at det for 5 år siden kun var luksusbiler (med tilstrækkeligt batteri) + mellemklassebiler (med stærkt underdimensioneret batteri, som derfor taber rækkevidde om vinteren, og ikke kan trække campingvongne), der kunne sælges til de mest miljø-entusiastiske bilkøbere, og kun på betingelse af markant subventionering ift fossilbiler ......

..... så er der nu elbiler på markedet, med 400 km rækkevidde, som matcher en BMW 330i alle øvrige parametre, men koster det samme at eje og bruge som en gennemsnitlig familiebil - UDEN subventionering!

Hvad gør det ved efterspørgslen?

Tjah - de 520.000, der har forudbestilt en Tesla 3, giver vel et hint. Har en fossilbil nogensinde oplevet så mange forudbestillinger? Bare tilnærmelsesvis?

Og hvad gør det så ved batteriprisen, og dermed efterspørgslen på elbiler, når kapacitet kommer op på 275 GWh i 2021?

Så udviklingen over de indeværende 10 år, hedder altså:

2011: 2,4 GWh 2016: 21 GWh 2021: 275 GWh (aktuelt planlagt kapacitet)

Det er rundt regnet en god 10-dobling, hvert 5 år, eller rundt regnet en 115-dobling på 10 år.

Hvad forhindrer den næste 10-dobling frem til 2026-2028, hvis fossilbiler allerede i 2021, står tilbage, totalt udmatchede på både pris, ydelse, komfort, nærmiljø, klima - og endvidere hjælper den øvrige energiomstilling videre, pga øget lagerkapacitet i nettet - og politikerne derfor trækker den berømte streg i sandet, og forbyder al videre salg af fossilbiler efter 2025 - fordi der ikke længere er en rimelig undskyldning for at tillade dem?

Kapitalen er tilstede (så rigeligt endda).

Råvarerne er tilstede (Tesla og Panasonic lagde en sådan undersøgelse til grund for at starte byggeriet af Gigafactory, og VW (og alle de andre) har jo nok utvivlsomt gjort det samme).

Så hvad mangler, udover at se efterspørgslen tippe til fordel for elbiler?